|  |  |
| --- | --- |
| **ROMÂNIA****JUDEŢUL HUNEDOARA****MUNICIPIUL HUNEDOARA****MUZEUL CASTELUL CORVINILOR****Nr.** |  |

**RAPORT DE SPECIALITATE**

**la proiectul de hotărâre privind stabilirea taxelor**

**la Muzeul Castelul Corvinilor Hunedoara, pe anul 2023**

Temeiul legal al prezentului proiect de hotărâre îl constituie prevederile prevederilor art. 484, art. 485, art. 486, art.487 din Legea nr. 227/2015 privind Codul fiscal, cu modificările și completările ulterioare, ale art. 1777 și următoarele din Legea nr. 287/2009 privind Codul Civil, republicat, cu modificările și completările ulterioare, precum şi ale art. 27 și art. 30 din Legea nr. 273/2006 privind finanţele publice locale, cu modificările şi completările ulterioare, precum și ale art. 4, lit. b si art. 7 din Legea nr. 52/2003 privind transparenţa decizională în administraţia publică, republicată cu modificările și completările ulterioare.

 Prin proiectul de hotărâre promovat de Primarul municipiului Hunedoara se propune stabilirea în anul fiscal 2023 a taxelor la Muzeul Castelul Corvinilor din Municipiul Hunedoara.

Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor.

Datorita faptului ca in urma restaurarii castelului anumite spatii vor fi redate circuitului turistic, va fi necesara achizitionarea mobilierului, armelor, armurilor pentru ambientarea acestor spatii.

Totodata, etapa a doua de restaurare a Castelului Corvinilor va presupune lucrări complexe de consolidare şi de reabilitare ale unor zone importante ale edificiului medieval iar pentru acestea va fi necesara suma de 2,6 milioare euro pe langa finantarea de 4 milioane euro prin Planul Naţional de Redresare şi Rezilienţă (PNRR).

Ținând seama de criteriile economico-sociale și geografice, de necesitățile bugetare locale, de prognoza bugetară, propunem stabilirea taxelor la Muzeul Castelul Corvinilor pentru anul 2023.

Prin aceasta se va atinge scopul final și anume creșterea veniturilor extrabugetare la bugetului local.

La nivelul Muzeului Castelul Corvinilor din Municipiul Hunedoara, taxele sunt: taxe de vizitare adulti, pensionari, elevi/studenti, taxe de vizitare grupuri organizate, taxa de ghidaj, taxa foto amator, taxa video amator, taxa filmare, taxa ghidaj multimedia,taxa foto operator profesionist, taxa închiriere capela, taxa închiriere sala, taxa utilizare replici exponate, taxa demontare expozitii, taxa oficiere casatorii, taxa vizitare partiala, etc.

 Astfel că propunem spre dezbatere şi adoptare Consiliului Local al municipiului Hunedoara taxele la Muzeul Castelul Corvinilor Hunedoara pe anul 2023, conform Anexei nr. 1, la proiectul de hotărâre.

**TAXE MUZEUL CASTELUL CORVINILOR**

**ANUL – 2023**

|  |  |  |
| --- | --- | --- |
| **Nr.** | **Denumire taxă** | **Propuneri taxe 2023** |
| **1** | Taxe de vizitare - **Adulţi** | 40 lei/pers |
| **2** | Taxe de vizitare - **Pensiona**ri | 20 lei/pers |
| **3** | Taxe de vizitare - **Elevi/studenţi** | 10 lei/pers |
| **4** | Taxe de vizitare grupuri organizate >20 persoane - **Adulţi** | 30 lei/pers |
| **5** | Taxe de vizitare grupuri organizate >20 persoane - **Pensionari** | 15 lei/pers |
| **6** | Taxe de vizitare grupuri organizate >20 persoane - **Elevi/studenţi** | 7 lei/pers |
| **7** | Taxa de ghidaj | 40 lei – ghidaj limba romana70 lei – ghidaj limba străină |
| **8** | Taxa foto amator | 6 lei/aparat foto |
| **9** | Taxa video amator | 20 lei/aparat |
| **10** | Taxa filmare | 4.000 lei/ora |
| **11** | Taxa ghidaj multimedia | 11 lei/dispozitiv |
| **12** | Taxa foto operator profesionist | 130 lei/ora |
| **13** | Taxa închiriere Capela | 1.500 lei/ora |
| **14** | Taxa închiriere sala evenimente private, altele decat petrecere | 2000 lei/ora/sala |
| **15** | Taxa utilizare replici exponate | 100 lei/obiect/zi |
| **16** | Taxa demontare expoziții | 800 lei/expoziție |
| **17** | Taxa utilizare spațiu Curtea Husarilor oficiere casatorii | 1.500 lei/ora |
| **18** | Taxa vizitare parțiala (când se poate vizita numai 50% din castel) | 20 lei/persAdulți7 lei/perspensionari5 lei/perselevi/studenți |
| **19** | Taxa fotocopiere documente carte veche | 3 lei/pag |
| **20** | Servicii cercetare arheologica- Supraveghere arheologica- Săpătura arheologica- Evaluare teren/diagnostic intruziv | 50 lei/ora |
| **21** | Întocmire raport de cercetare/supraveghere arheologica, evaluare de teren/diagnostic intruziv | 40 lei/ora |
| **22** | Întocmire raport de evaluare teoretica | 40 lei/ora |
| **23** | Taxa urgenta pentru întocmire raport de evaluare teoretica | 150 lei |
| **24** | Întocmire studii istorice | 40 lei/ora |

Conform dispozițiilor art. 21, alin.(3), alin.(4) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, se propune să se permită accesul spre vizitarea Muzeului Castelul Corvinilor Hunedoara a persoanelor cu handicap, in baza documentelor doveditoare, după cum urmează:

 a) Copilul cu handicap, precum şi persoana care îl însoţeşte beneficiază de gratuitate la taxa de vizitare a Muzeului Castelul Corvinilor Hunedoara;

 b) Adultul cu handicap grav sau accentuat, precum şi persoana care îl însoţeşte beneficiază de gratuitate la taxa de vizitare a Muzeului Castelul Corvinilor Hunedoara;

c) Adultul cu handicap mediu şi uşor achită taxa de vizitare la Muzeul Castelul Corvinilor Hunedoara în aceleaşi condiţii ca pentru elevi și studenți.

Se va permite accesul gratuit spre vizitare copiilor preșcolari.

Se va permite accesul gratuit spre vizitare organizațiilor care au ca unică activitate acordarea gratuită de servicii sociale în unități specializate care asigură găzduire, îngrijire socială și medicală, asistentă, ocrotire, activități de recuperare, reabilitare și reinserţie socială pentru copii, familie, persoane cu handicap, persoane vârstnice, precum și pentru alte persoane aflate în dificultate, în condițiile legii.

De asemenea, se supune dezbaterii și aprobării Consiliului local procedura de utilizare a domeniului public şi privat a municipiului Hunedoara care se află în administrarea Muzeului Castelul Corvinilor Hunedoara si modalitatea de încasare a taxelor aferente utilizării, prevăzută în anexa nr. 2 la proiectul de hotărâre.

 Competenţa dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129, alin. (1), alin. (2), lit. b), alin. (4), lit. c), alin. (14) şi art.139, art. 196 alin. (1) lit. a), din Ordonanţa de Urgenţă nr. 57/2019 privind Codul administrativ, cu completările ulterioare.

Faţă de cele prezentate mai sus propunem aprobarea proiectului de hotărâre în forma iniţială ca fiind legal şi oportun.

**Hunedoara, la 28.11.2022**

**Director Muzeul Castelul Corvinilor**

**Tincu Sorin**